Voldsomt harmonikasammenstød på motorvejen ved Brønderslev skaber lange køer. Motorvejen er lukket og forventes åben igen klokken 17.30

Et større trafikuheld på motorvejen ved Brønderslev ved afkørsel 7 i nordgående retning skaber kludder i trafikken. Kilometerlange køer skaber kaoslignende tilstande på motorvejen. Uheldet skete klokken 15.15, da en bil bliver generet af en anden billist og først rammer autoværnet og derefter køer ud i rabatten. Føreren af den forulykkede bil bliver fastklemt og Falck kommer til stedet. Uheldet skaber hurtigt lange køer, og da en billist overser køen og rammer holdende biler foran, bliver yderligere en person fastklemt og to andre impliceret i uheldet. I alt er fire personer blevet kørt på sygehuset. Det oplyser vagthavende hos Nordjyllands Politi i Hjørring. Det er endnu ikke muligt at sige noget om de tilskadekommendes tilstand. Oprydningskøretøjer er på stedet og motorvejen forventes åben igen klokken 17.30.